આ ઉપરાંત રોડના ખૂણા, કિનારો, ડિવાઇડર વચ્ચેથી પણ ખૂબ સારી રીતે ધૂળ ખેંચી ભેગી કરી તેનો નિકાલ કરી શકાશે. આ ઓટોમેટિક મશીનનો ઉપયોગ દેશના કેટલાક ભાગોમાં થઇ રહ્યો છે અને તેનું પરિણામ ખૂબ સારું હોઇ નવસારીમાં તેનો ઉપયોગ કરવાનો નિર્ણય લેવાયો છે. ઓટોમેટિક મોટા સ્વીપર મશીનની કિંમત અંદાજે 1.15 કરોડ રૂપિયા હોવાની જાણકારી મળી છે. શહેરનાં રાજમાર્ગ, મુખ્ય માર્ગ ઉપર આ મશીનનો ઉપયોગ કરી શકાશે. નવસારી નગરપાલિકાએ આ મશીન ખરીદવા માટે ટેન્ડરિંગની પ્રક્રિયા પણ પૂરી કરી દીધી છે.